Source: http://www.bihon.ro/campioana-la-polo-juniori-i/1420501
Timestamp: 2018-09-20 07:31:11+00:00

Document:
Campioană la polo juniori I - BIHON
Campioană la polo juniori I
la	25. mai 2014 18:52	 Reactualizat la:	 25. mai 2014 18:55
Lotul echipei Crişul, cu cupa, medaliile şi tricourile de campioni FOTO: FACEBOOK
Crişul a cucerit din nou titlul naţional la juniori I, repetând performanţa de anul trecut.
Al doilea turneu final al Campionatului Naţional pentru juniori I, desfăşurat la Bazinul Dinamo, a reconfirmat supremaţia poloului orădean, care şi-a păstrat titlul cucerit în ediţia anterioară. Formaţia orădeană, pregătită de antrenorul Eugen Băjenaru, a avut un parcurs bun în turneul de la Bucureşti, în pofida unui debut nereuşit.
Crişul a pierdut primul meci, în faţa lui Dinamo, scor 2-4, dar şi-a regăsit cadenţa în meciurile următoare, în care a trecut la pas de Triumf Bucureşti, scor 11-7, Viitorul Cluj-Napoca, scor 16-7 şi CSM Cluj-Napoca, scor 20-5. În ultima etapă, orădenii au întâlnit Steaua, ocupanta locului secund după primul turneu final, disputat la Oradea. Crişului îi era suficient şi un egal pentru a se menţine pe primul loc, datorită faptului că Dinamo câştigase meciul cu Steaua. Formaţia noastră şi-a adjudecat însă partida în stil de campioană, spulberând echipa bucureşteană, scor 17-8. Steaua a ratat de altfel şi locul secund, trebuind să se mulţumească cu medaliile de bronz, în timp ce Dinamo s-a clasat pe locul secund. Pe lângă medaliile de aur şi tricourile de campioni, orădenii au dat şi golgeterul campionatului, Bogdan Paleacu, care a fost recompensat cu Trofeul „Gruia Novac” pentru cele 35 de goluri înscrise la cele două turnee finale. Cel mai tehnic jucător a fost declarat tot un jucător crescut la Oradea, portarul Marius Ţic, de la Dinamo, care a fost premiat cu Trofeul „Aurel Zahan”.
Costrăş a urmărit juniorii
Echipa noastră a fost însoţită la Bucureşti şi de antrenorul CSM Digi, Dorin Costrăş, care a apreciat evoluţia jucătorilor orădeni. „S-a văzut o diferenţă de valoare faţă de celelalte formaţii. Juniorii noştri sunt peste ceilalţi, chiar dacă n-au început bine turneul. Faptul că Oradea câştigă din nou titlul la juniori I confirmă faptul că aici se munceşte bine. Este bine pentru poloul orădean, pentru viitorul acestui sport în oraşul nostru. Avem o bază de selecţie pentru echipa de seniori. Deocamdată, vor fi cel puţin doi jucători care vor promova la prima echipă”, ne-a declarat Dorin Costrăş.
Echipa Crişul Oradea, campioană naţională de juniori 2013/2014, a avut următorul lot de jucători: Doru Maior, Andrei Pop – portari; Kováts Viktor, Szabó István, Bogdan Remeş, Remus Barbu, Maczkó Márk, Alex Sfârle, Szabó Rolánd, Bogdan Paleacu, Alex Corodeanu, Dănuţ Buzle, Cristian Terec, Antonio Alexandrescu, Şerban Mureşan.
Poloul orădean şi-a trecut astfel în cont până la ora actuală trei titluri naţionale în actualul sezon: la seniori prin echipa CSM Digi, la senioare prin formaţia CS Crişul, respectiv la juniori I, prin CS Crişul. Mai sunt în joc titlurile la juniori II, III şi copii.
Viitorul Cluj-Napoca – Trimuf Bucureşti 3-11
CSM Cluj-Napoca – Steaua 7-15
Dinamo – Crişul 4-2 (1-0, 0-1, 1-0, 2-1). Au marcat pentru Crişul: Sfârle 1, R. Szabó 1
Steaua – Viitorul Cluj-Napoca 12-4
CSM Cluj-Napoca – Dinamo 8-16
Triumf Bucureşti – Crişul 7-11 (2-3, 0-3, 1-4, 4-1). Au marcat pentru Crişul: Paleacu 3, R. Szabó 3, Kováts 2, Sfârle 1, Buzle 1, I. Szabó 1
CSM Cluj-Napoca – Triumf Bucureşti7-10
Dinamo – Steaua 6-4
Crişul – Viitorul Cluj-Napoca 16-7 (7-1, 2-2, 3-2, 4-2). Au marcat pentru Crişul: Paleacu 5, Maczkó 3, I. Szabó 2, R. Szabó 2, Corodeanu 2, Sfârle 1, Kováts 1
Viitorul Cluj-Napoca – Dinamo 4-12
Triumf Bucureşti – Steaua 4-12
Crişul – CSM Cluj-Napoca 20-5 (6-0, 4-3, 6-0, 4-2). Au marcat pentru Crişul: Paleacu 5, A. Alexandrescu 4, Sfârle 4, Maczkó 3, I. Szabó 1, R. Szabó 1, Barbu 1, Kováts 1
Viitorul Cluj-Napoca – CSM Cluj-Napoca 11-10
Triumf Bucureşti – Dinamo 3-10
Crişul – Steaua 17-8 (3-0, 4-2, 5-0, 5-6). Paleacu 5, Sfârle 2, Maczkó 2, I. Szabó 2, R. Szabó 2, Barbu 2, Buzle 1, Kováts 1
Clasament final: 1. Crişul Oradea, 27 puncte (golaveraj 157-69); 2. Dinamo Bucureşti, 24 puncte (108-59); 3. Steaua Bucureşti, 21 puncte (101-74); 4. Triumf Bucureşti, 12 puncte (82-67); 5. CSM Cluj-Napoca, 3 puncte (72-132); 6. Viitorul Cluj-Napoca, 3 puncte (48-247).
Taguri: cs crisul, juniori, polo

References: CSM 
 CSM 
 CSM 

CSM 

CSM 

CSM 
 CSM 
 CSM 
 CSM